ناروے اور آئس لینڈ کے وسط میں بحیرہ ناروے اور شمالی بحر اوقیانوس کے سنگم پر واقع ڈنمارک کی بادشاہت کے زیر اثر ایک خود مختار مجموعہ جزائر ۔ کل رقبہ تقریبا 540 مربع میل۔2010 کی مردم شماری کے مطابق آبادی 50000 نفوس پر مشتمل ہے۔1948 میں جزائر فارو کو جزوی خود مختاری دی گئی۔وقت کے ساتھ ساتھ اس خود مختاری میں اضافہ ہوا اور ڈنمارک کے پاس دفاع،خارجہ،پولیس،عدلیہ اور خزانہ کے معاملات رہ گئے۔مذہب عیسائیت ہے۔فرینگاسیگا کے مطابق سگمندربرسٹسن نے 999ء میں یہاں عیسائیت متعارف کرائی۔ایک اور روایت کے مطابق اس سے نصف صدی قبل یہاں عیسائیت کے پیروکار موجود تھے۔جزائرفارو کا پہلا کلیسا یکم جنوری 1540 کو مکمل ہوا۔یہاں کی ثقافت نارڈک ممالک سی ہے اور یہاں کی زبان فیروئیز ہے جوتین زبانوں کا امتزاج ہے قدیم سکنڈینیوین،برفستانی اور فیروئیز۔چٹانی علاقوں اور کم رقبے کی وجہ سے یہاں کا نظام مواصلات دنیا کے دیگر ملکوں جیسا نہیں تھا لیکن اب یہ صورت حال نہیں اور بڑے پیمانے پر اقدامات کیے گئے ہیں تقریبا 80 فیصد آبادی کو سرنگوں ، پلوں اور برساتی راہوں کے ذریعے ملا دیا گیا ہے اور تقریبا تمام جزائر اب منسلک ہیں ۔
Entity: جزائر فارو — Type: /location, /location/country